Varðturn í víkinni
Ný skýrsla er varðar aðbúnað gesta, öryggismál og hreinlætismál á ylströndinni í Nauthólsvík var lögð fram til kynningar á fundi umhverfis- og samgönguráðs nú í vikunni. Í skýrslunni koma fram ýmsar ábendingar, m.a. er lagt til að koma upp varðturni til að bæta öryggiseftirlit með gestum og tækjum, laga grasbakka og hreinsa lónið oftar.
Að sögn Þórólfs Jónssonar, skrifstofustjóra á skrifstofu náttúru og útivistar á umhverfis- og samgöngusviði Reykjavíkurborgar, er ylströndin á hendi þriggja aðila, þ.e. umhverfis- og samgöngusviðs, framkvæmda- og eignasviðs og íþrótta- og tómstundasviðs borgarinnar. Til að samræma vinnu við ylströndina var stofnaður starfshópur til þess að fara yfir verkferla og leita eftir ábendingum um úrbætur.
Spurður um næstu skref segir Þórólfur ljóst að greina þurfi hvað úrbæturnar kosti og ákveða hvaða þættir komist fyrir á fjárhagsáætlun. Ekki hefur verið lagt fram heildarkostnaðarmat á ábendingunum. "Sum atriðin þurfa ekki að vera kostnaðarsöm, en önnur geta reynst býsna dýr," sagði Þórólfur. "Það verður sjálfsagt ekki hægt að gera allt strax."
Ný skýrsla er varðar aðbúnað gesta, öryggismál og hreinlætismál á ylströndinni í Nauthólsvík var lögð fram til kynningar á fundi umhverfis- og samgönguráðs nú í vikunni.
Lagt til að koma upp varðturni til að bæta öryggiseftirlit með gestum og tækjum.
Er ylströndin á hendi þriggja aðila, þ.e. umhverfis- og samgöngusviðs, framkvæmda- og eignasviðs og íþrótta- og tómstundasviðs borgarinnar.
Til að samræma vinnu við ylströndina var stofnaður starfshópur til þess að fara yfir verkferla.
Ljóst að greina þurfi hvað úrbæturnar kosti og ákveða hvaða þættir komist fyrir á fjárhagsáætlun.